CELEX: C2007/056/66
Language: da
Date: 2007-03-10 00:00:00
Title: Sag T-9/07: Sag anlagt den 9. januar 2007 — Grupo Promer Mon-Graphic mod KHIM — PepsiCo (Designs)

10.3.2007   
            
            
               DA
            
            
               Den Europæiske Unions Tidende
            
            
               C 56/35
            
         Sag anlagt den 9. januar 2007 — Grupo Promer Mon-Graphic mod KHIM — PepsiCo (Designs)
   (Sag T-9/07)
   (2007/C 56/66)
   Stævningen er affattet på engelsk
   Parter
   
      Sagsøger: Grupo Promer Mon-Graphic, SA (Sabadell, Spanien) (ved advokat R. Almaraz Palmero)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: PepsiCo, Inc. (New York, USA)
   Sagsøgerens påstande
   
               —
            
            
               Afgørelse truffet den 27. oktober 2006 af Tredje Appelkammer ved Kontoret for Harmonisering i det Indre Marked (Varemærker og Design) (sag R 1001/2005-3) annulleres.
            
         
               —
            
            
               Harmoniseringskontoret og intervenienten, PepsiCo Inc., tilpligtes at betale de omkostninger, der er forbundet med sagen for Retten i Første Instans, herunder de omkostninger, der var forbundet med sagen for Tredje Appelkammer.
            
         Søgsmålsgrunde og væsentligste argumenter
   
      Det registrerede EF-design, der begæres erklæret ugyldigt: Det registrerede EF-design for »reklamegenstand[e] til spil« — EF-design nr. 74463-1.
   
      Indehaver af EF-designet: PepsiCo, Inc.
   
      Indgiveren af begæringen om, at EF-designet erklæres ugyldigt: Sagsøgeren.
   
      Indgiverens design: Det registrerede EF-design for »metalplade[r] til legetøj« — EF-design nr. 53186-1.
   
      Ugyldighedsafdelingens afgørelse: EF-designet erklæres ugyldigt.
   
      Appelkammerets afgørelse: Afgørelsen truffet af Ugyldighedsafdelingen annulleres, og begæringen om, at det registrerede EF-design erklæres ugyldigt, afvises.
   
      Søgsmålsgrunde: Det anfægtede EF-design nr. 74463-1 opfylder ikke nyhedskravet og kravet om individuel karakter sammenholdt med det registrerede EF-design nr. 53186-1, som har påberåbt sig prioritet på grundlag af et ældre spansk design.